MOŽNO SPRÍSTUPNIŤ !

Predkladacia správa

Podľa § 22 ods. 5 zákona č. 575/2001 Z.z. v znení neskorších predpisov podpredsedu Štatistického úradu SR vymenúva a odvoláva vláda SR na návrh predsedu Štatistického úradu SR.

Podpredseda Štatistického úradu SR Ing. Štefan Schill odchádza na základe uznesenia vlády SR č. 972/2003 do diplomatických služieb. Vzhľadom na to sa predkladá vláde SR návrh na jeho odvolanie z funkcie podpredsedu Štatistického úradu SR dňom 31. augusta 2004.

Súčasne sa navrhuje vymenovanie Ing. Benjamína Bertu do funkcie podpredsedu Štatistického úradu SR dňom 1. septembra 2004. Menovaný spĺňa kvalifikačné požiadavky a má predpoklady vykonávať funkciu podpredsedu Štatistického úradu SR.

Podľa § 102 zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov predstavenému v politickej funkcii určí funkčný plat ten, kto ho vymenoval, ak osobitný predpis neustanovuje inak. Podľa vyššie uvedeného ustanovenia sa predkladá návrh na určenie platových náležitostí novovymenovaného podpredsedu Štatistického úradu SR.

Vzhľadom na uvedenie osobných a platových údajov nemožno sprístupňovať Návrh na určenie platových náležitostí podpredsedovi Štatistického úradu SR podľa § 9 ods. 1 zákona č. 211/2000 Z.z. o slobodnom prístupe k  informáciám a  o  zmene a  doplnení niektorých zákonov.